钦定古今图书集成/明伦汇编/氏族典/第192卷 > 《廖用贤尚友录》 > 姚景行
## 钦定古今图书集成/明伦汇编/氏族典/第192卷 > 《廖用贤尚友录》 > 姚景行

按《辽史姚景行传》：“景行始名景禧，祖汉英，本周将，应
历初来聘，用敌国礼，帝怒，留之，隶汉人宫分。及景行
既贵，始出籍贯兴中县。景行博学，重熙五年，擢进士
乙科，为将作监，改燕赵国王教授。不数年，至翰林学
士、枢密副使、参知政事。性敦厚廉直，人望归之。道宗
即位，多被顾问，为北府宰相，九年秋，告归。道闻重元”
乱，收集行旅勤王。咸雍元年，出为武定军节度使。明
年，驿召拜南院枢密使。丁艰，起复兼中书令、知兴中
府，改朔方军节度使。太康初，徙镇辽兴，以上京多滞
狱，命为留守。不数月，以狱空闻。累乞致政，不从。复请，
许之，加守太师。卒，追封柳城郡王，谥文宪。